জানাগেছে, গত ৯ এপ্রিল সোমবার সন্ধ্যায় জগন্নাথপুর উপজেলার চিলাউড়া-হলদিপুর ইউনিয়নের দাস নোয়াগাও গ্রামের মজনু মিয়া ও টুনু মিয়ার লোকজনের মধ্যে পূর্ব বিরোধের জের ধরে সংঘর্ষের ঘটনা ঘটে। এ সময় পরিস্থিতি শান্ত করতে জগন্নাথপুর থানা পুলিশকে সাথে নিয়ে পেশাগত দায়িত্ব পালনে ঘটনাস্থলে যান জগন্নাথপুর উপজেলা প্রেসক্লাবের যুগ্ম-সম্পাদক দৈনিক দিনকাল ও দৈনিক সিলেট বানী প্রতিনিধি সাংবাদিক হিফজুর রহমান তালুকদার জিয়া। সংঘর্ষে উভয় পক্ষের কমপক্ষে ১৫ জন আহত ও ৮ জনকে গ্রেফতার করা হয়। এ ঘটনায় প্রতিপক্ষের নানু মিয়া বাদী হয়ে সাংবাদিক হিফজুর রহমান তালুকদার জিয়া সহ ২৪ জনকে আসামি করে সুনামগঞ্জ আদালতে মামলা দায়ের করেন। এ ঘটনায় জগন্নাথপুরের সাংবাদিক মহলসহ জনমনে ক্ষোভ ও উত্তেজনা দেখা দিয়েছে।